b'\n_START_ARTICLE_\nMauretania C\xc3\xa6sariensis\n_START_PARAGRAPH_\nMauretania C\xc3\xa6sariensis var en romersk provins i nordlige Afrika som ble dannet i det f\xc3\xb8rste \xc3\xa5rhundre e.Kr. da keiser Claudius delte Romerrikets provins som l\xc3\xa5 lengst i vest, Mauretania (ikke til \xc3\xa5 forveksles med dagens nasjon Mauritania som ikke dekker samme landomr\xc3\xa5de) i to deler; Mauretania C\xc3\xa6sariensis og Mauretania Tingitana._NEWLINE_C\xc3\xa6sariensis var den \xc3\xb8stlige av disse to provinsene, og besto hovedsakelig av dagens Algerie med dens hovedstad i C\xc3\xa6saria, derav dens navn C\xc3\xa6sariensis, en av de mange byene som ble oppkalt etter det keiserlige tilnavn som hadde blitt en tittel. Byen heter i dag Cherchell._NEWLINE_Hovedproduktene som ble eksportert fra C\xc3\xa6sariensis var purpurfarger og verdifulle tresorter, og befolkningen, amazigh eller mauri (den latinske navnet p\xc3\xa5 den berbiske stammen har blitt overf\xc3\xb8rt til maurerne som var etnisk sett et annet folk) ble h\xc3\xb8yt ansett av romerne som soldater, spesielt deres lette kavaleri. De frambrakte en av keiser Trajans beste generaler, Lusius Quietus, og en keiser, Macrinus._NEWLINE_Under keiser Diokletians tetrakitiske reformer i 293 ble den mest \xc3\xb8stlige delen delt i en liten provins, Sitifensis, oppkalt etter omr\xc3\xa5dets innlandsby Sitifis med en betydelig havn i Sald\xc3\xa6 (dagens B\xc3\xa9ja\xc3\xafa)._NEWLINE_Begge provinsene ble tillagt diocesen Afrika i det pretorianske prefekturet Italia et Africa mens Tingitana var en utpost av Hispani\xc3\xa6 (dioceset p\xc3\xa5 Den iberiske halv\xc3\xb8y under prefekturet Galli\xc3\xa6. C\xc3\xa6sarea var et betydelig senter for j\xc3\xb8dene f\xc3\xb8r 330, mens Sitifis var et av sentrene for soldatkulten Mithras. Kristendommen ble spredt og dominerte omr\xc3\xa5det i l\xc3\xb8pet av 300- og 400-tallet._NEWLINE_Blant de herskende klassene ble kristendommen best\xc3\xa5ende av den hellige treenighet, det vil si katolisismen, erstattet av arianismen, en kristendom som ikke l\xc3\xa6rte treenighetsbegrepet, under det germanske konged\xc3\xb8mmet til vandalene. Disse etablerte seg i 430 da vandalene krysset Gibraltarstredet, men selv utslettet av den bysantinske h\xc3\xa6ren en gang rundt 533. De nordafrikanske omr\xc3\xa5dene og provinsene ble sl\xc3\xa5tt sammen til et nytt stort pretoriansk forstanderskap i Afrika, styrt fra Konstantinopel, senere overf\xc3\xb8rt til eksarkatet i Kartago. Eksarkatet ble senere veltet av muslimske soldater under kalifatet til det umayyadiske dynasti og som utslettet den senantikke, romerske kulturen der. Ogs\xc3\xa5 den kristne tro ble stort sett utryddet. Det meste av tidligere Mauretania C\xc3\xa6sariensis ble en del av den vestlige islamske provinsen kalt (al-)Maghrib.'